เปิด 6 หุ้น SET50 สุดแกร่ง! ยืนบวกสวนตลาดร่วงหนัก 18 จุด
เปิด 6 หุ้น SET50 สุดแกร่ง! ยืนบวกสวนตลาดร่วงหนัก 18 จุด โดย ณ เวลา 15.05 น. ดัชนีอยู่ที่ 1,625.55 จุด ลดลง 17.89 จุด หรือ 1.09%
เปิด 6 หุ้น SET50 สุดแกร่ง! ยืนบวกสวนตลาดร่วงหนัก 18 จุด โดย ณ เวลา 15.05 น. ดัชนีอยู่ที่ 1,625.55 จุด ลดลง 17.89 จุด หรือ 1.09%
27 ม.ค. 2565

ผู้สื่อข่าวรายงานว่า ดัชนีตลาดหุ้นไทยภาคบ่ายวันนี้ (27 ม.ค.65) ปรับตัวในแดนลบต่อเนื่อง โดย ณ เวลา 15.05 น. อยู่ที่ 1,625.55 จุด ลดลง 17.89 จุด หรือ 1.09% มูลค่าซื้อขายที่ 6.65 หมื่นล้านบาท โดยนักวิเคราะห์ประเมินว่าดัชนีอ่อนตัวลงตามตลาดหุ้นในภูมิภาคเอเชีย หลังจากผลประชุมธนาคารกลางสหรัฐ (เฟด) คงอัตราดอกเบี้ยตามคาด พร้อมระบุว่าเฟดจะยังคงปรับลดวงเงิน QE ในเดือนก.พ. 2565 พร้อมกับการเริ่มปรับขึ้นอัตราดอกเบี้ยในเดือนมี.ค.2565 อีกทั้งไม่ปฏิเสธโอกาสที่จะปรับขึ้นดอกเบี้ยได้มากกว่า 0.25%
จากปัจจัยดังกล่าวส่งผลให้มีแรงเทขายในหุ้นขนาดใหญ่ออกมาอย่างหนัก ขณะเดียวกันยังมีหุ้นที่ปรับตัวแข็งแกร่งกว่าตลาดหุ้นติดลบ โดยมีทั้งหมด 6 ตัว ประกอบด้วย COM7,SCC,TU ,ADVANC ,TRUE  และ TISCO ดังตารางประกอบ

ด้านนายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บริษัทหลักทรัพย์ เอเซีย พลัส จำกัด หรือ ASPS ประเมินแนวโน้มตลาดหุ้นไทยในช่วงบ่ายของวันนี้ คาดว่ามีโอกาสฟื้นตัวกลับมา เนื่องจากในช่วงเช้าถูกกดดันจากตลาดต่างประเทศ อย่างดาวโจนส์ที่ปรับตัวลดลงไปกว่า 400 จุด ทำให้เกิดการแพนิก
ทั้งนี้หากมองถึงผลกระทบที่จะส่งผลต่อบ้านเราจริงๆ ถือว่าน้อยมาก ทำให้เชื่อว่าตลาดหุ้นในภาคบ่ายมีโอกาสฟื้นมาในระดับ 1,635 จุด เป็นเป้าหมายแรก
ส่วนแนวโน้มตลาดหุ้นไทยในวันพรุ่งนี้ยังมีโอกาสฟื้นตัวต่อเนื่อง รับแรงหนุนจากหุ้นคอมโมดิตี้ พร้อมมองกรอบดัชนี 1,620-1,635 จุด
ด้าน บล.ฟิลลิป (ประเทศไทย) ประเมินว่าบ่ายนี้ SET Index จะแกว่งตัวต่อในแดนลบในกรอบระหว่าง 1,620-1,630 จุด หากพลิกกลับมายืนเหนือ 1,630 จุดไม่ได้จะเริ่มเข้าสู่ทิศทางของขาลงอย่างเป็นทางการ คืนนี้รอติดตามตัวเลข GDP ไตรมาส 4/64 ของสหรัฐ คาดขยายตัว 5.5% จากไตรมาสก่อน